**Toskana i Cinque Terre**

**1.5. - 4.5.**

**Vodič: Ivan Forko**

**1.5. (Četvrtak) - Carpe Diem 1/4**

Okupljanje u 03:15 ispred KD Vatroslav Lisinski. Upoznavanje s vodičem ovog putovanja i ukrcaj u autobus. Vožnja najbržim putem (preko Bregane) kroz Hrvatsku, Sloveniju i Italiju.

Dolazimo u Pisu u jutarnjim satima. Po dolasku u grad krećemo prema "Trgu čudesa" Piazza dei Miracoli na kojem se nalaze najvažnije gradske znamenitosti, kao što su katedrala iz 11. stoljeća, krstionica Sv. Ivana koja je najveća u Italiji te groblje Camposanto. Mnogo je simbolike u ovim znamenitostima pa tako katedrala simbolizira rođenje, krstionica život, a groblje smrt. Na trgu se nalazi i Torre di Pisa, svima poznati kosi toranj koji je najpoznatija znamenitost ovog grada.

Slobodno vrijeme za kavu, pizzu te naravno tradicionalno “ispravljanje“ tornja. Krećemo prema smještaju u ranim popodnevnim satima. Smješteni smo u kampu HU Norcenni Girasole, u srcu regije Chianti, poznatoj po zelenim brežuljcima i idiličnim pejzažima. Više o samom smještaju možeš pročitati na našem blogu ovdje.

Noćenje #1.

**2.5. (Petak) - Carpe Diem 2/4**

Doručak. Krećemo na fakultativni izlet Cinque Terre. Cinque Terre je naziv za 5 šarenih priobalnih sela na Ligurskoj obali pod zaštitom UNESCO-a. Autobusom dolazimo u La Speziju, iz koje putovanje nastavljamo vlakom.

Monterosso je prvo selo koje ćemo vidjeti, ujedno najveće i najudaljenije. Jedino je od pet sela u kojem ćemo vidjeti duge pješčane plaže gdje je moguće i kupanje. Nastavljamo dalje prema Vernazzi, mjestu koje je najpoznatije po šarenim kućicama koje se najčešće nalaze na razglednicama kad je Cinque Terre u pitanju.

Nastavljamo prema Cornigliji, najmanjem od pet sela, te jedinom koje nema direktni pristup moru. Slijedi nam po mnogima najljepša vožnja taj dan, između Corniglije i Manarole. Na redu je četvrto te najstarije selo Manarola, smješteno na stijeni visokoj 70 metara u kojem živi manje od 400 stanovnika.

Obilazak završavamo u najjužnijem selu Riomaggiore gdje ćemo imati slobodno vrijeme za ručak i vlastite aktivnosti uz preporuke vodiča Ivana. U cijenu izleta smo uključili ulaznicu s neograničenim brojem vožnji između sela, stoga preporučamo još jednom samostalni obilazak po želji. Osim vlaka, obilazak između nekih sela je moguć i pješke (ulaznica uključuje i ulazak na pješačke staze) što je također naša preporuka. U kamp se vraćamo u večernjim satima. Noćenje #2.

**3.5. (Subota) - Carpe Diem 3/4**

Doručak. Idemo na fakultativni izlet "Srce Toskane". Krećemo u San Gimignano, pravi dragulj Toskane. Šećemo gradom uz poglede na okolne toskanske brežuljke. Zbog svojih visokih tornjeva dobio je nadimak "Srednjovjekovni Manhattan“.

Ulazimo s južne strane grada kroz Porta San Giovanni te dolazimo do trga Piazza della Cisterna koja je povezana s glavnim trgom Piazza del Duomo. Putem ćemo proći pored slastičarnice Dondoli koja po mnogima radi najbolji sladoled u Italiji. S glavnog trga se mogu vidjeti okolni tornjevi među kojima dominira Torre Grossa, najviši toranj u San Gimignanu.

Nastavljamo putovanje prema Sieni, samom srcu Toskane. Razgled Siene započinjemo s dvije impresivne crkve, Basilica di San Domenico i Duomo di Siena, na kojoj su radili Michelangelo i Donatello. Nastavljamo razgled prema glavnom gradskom trgu Piazza del Campo gdje se svako ljeto održava Palio, najpoznatija konjska utrka u Italiji. Na trgu se nalazi i gradska vijećnica Palazzo Pubblico, te 102 metra visok toranj Torre del Mangia.

Slobodno vrijeme za šetnju, uživanje u tradicionalnim slasticama, te popodnevnu kavu. Povratak u kamp u večernjim satima. Navečer predlažemo druženje uz zajedničku večeru u 3 slijeda u sklopu kampa.

Noćenje #3.

**4.5. (Nedjelja ) - Carpe Diem 4/4**

Doručak. Ukrcavamo stvari u bus i krećemo prema Firenci. Razgled započinjemo na trgu Santa Maria Novella, sa kojeg nastavljamo prema najpoznatijoj znamenitosti, katedrali Santa Maria del Fiore. Slijedi odlazak prema glavnom firentinskom trgu, Piazza della Signoria na kojem se nalazi 94 metra visoka vijećnica Palazzo Vecchio.

Nastavljamo pješački razgled prema bazilici Santa Croce u kojoj su pokopani jedni od najvećih talijanskih velikana kao što su Michelangelo, Galileo Galilei te Niccolo Machiavelli. Razgled završavamo na najpoznatijem gradskom mostu Ponte Vechiju sa kojeg se pruža prekrasan pogled na obje strane grada. S obzirom da je prva nedjelja u mjesecu, državni muzeji su besplatni stoga preporučamo odlazak u neke od njih kao što je galerija Uffizi, palača Pitti ili vrtovi Boboli.

Slobodno vrijeme za pizzu, gelato ili focacciju s mortadelom i pistacijom. Polazak prema Zagrebu u ranim popodnevnim satima. Dolazak u Zagreb u kasnim večernjim satima.

|  |  |
| --- | --- |
| REDOVNA CIJENA | FIRST MINUTE CIJENA  |
| 229 eura | **199 eura** |

**Uključeno u cijenu:**

• Prijevoz visokopodnim turističkim autobusom prema programu putovanja

• 3x noćenje u četverokrevetnim i peterokrevetnim bungalovoma (**Hu Norcenni Girasole**), bungalovi imaju dvije odvojene spavaće sobe.

• 3x doručak u sklopu kampa

• Razgled Pise i Firence uz stručno vodstvo prema programu

• Osiguranje jamčevine

• Organizaciju putovanja

**Izleti i nadoplate (fakultativno):**

• Privatni 1/3 bungalov: 20 eura po osobi, 60 eura ukupno (samo za grupe od troje)

• Privatni 1/2 bungalov: 50 eura po osobi, 100 eura ukupno (samo za one koji putuju u paru)

• Zajednička večera u 3 slijeda u sklopu kampa: 20 eura

• Cinque terre: 55 eura (uključena ulaznica za neograničeni broj vožnji vlakom između sela)

 • Srce Toskane: 40 eura

 • Paket od oba izleta: 90 eura

 **Obvezna nadoplata:**

• Za ovo putovanje nema obveznih nadoplata

 **Popusti**

• Grupe od 5 članova: 10% popusta

• Maloljetna djeca u pratnji roditelja: 10% popusta

 **Ostale informacije**

• Za ovo putovanje je dovoljna osobna iskaznica.

• Završno pismo šaljemo najkasnije 72 sata prije polaska

• Eventualne doplate za izlete, večeru i privatni bungalov vrše se na licu mjesta u autobusu

• Nakon ispunjavanja prijavnice na email šaljemo potvrdu o primitku prijave te dodatne upute za plaćanje. Plaćanje na rate je moguće uz prethodnu najavu e-mailom.

• Prijavnicu ispunjava svatko za sebe, odnosno jedan putnik=jedna prijavnica

 • Za ovo putovanje vrijede Opći uvjeti poslovanja turističke agencije Carpe Diem putovanja